REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

12 Broj: 06-2/256-12

5. novembar 2012. godine

B e o g r a d

ZAPISNIK

18. SEDNICE ODBORA ZA FINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 5. NOVEMBRA 2012. GODINE

 Sednica Odbora je počela u 9,50 časova.

 Sednicom jepredsedavala Vesna Kovač, predsednik Odbora.

 Sednici su prisustvovali članovi Odbora: Dragan Tomić, Dušica Nikolić, Zoran Kasalović, dr Milorad Mijatović, Vojislav Vujić i Momo Čolaković, i zamenici članova Odbora: Gojko Radić i Zoran Pralica.

 Sednici nisu prisustvovali članovi Odbora: Veroljub Arsić, Žika Gojković, mr Božidar Đelić, Bojan Đurić, Radojko Obradović, Zoltan Pek, Đorđe Stojšić i dr Mirko Cvetković.

 Sednici su prisustvovali narodni poslanici Milan Babić i Radmilo Kostić i dr Vladimir Marinković i Ljiljana Miladinović, zamenici članova Odbora.

 Sednici su prisustvovali Marina Papadakis, Dejan Dević, Srđan Kokotović i Tanja Jović, predstavnici Narodne banke Srbije.

 Na predlog predsednika, Odbor je većinom glasova (devet za) utvrdio sledeći

D n e v n i r e d

 1. Podnošenje amandmana Odbora za finansije, republički budžet i kontrolu trošenja javnih sredstava na Predlog zakona o izmenama i dopunama Zakona o Narodnoj banci Srbije (broj 011-3480/12 od 30.oktobra 2012. godine).

**Prva tačka dnevnog reda:** Podnošenje amandmana Odbora za finansije, republički budžet i kontrolu trošenja javnih sredstava na Predlog zakona o izmenama i dopunama Zakona o Narodnoj banci Srbije.

Na osnovu člana 157. stav. 6. Poslovnika Narodne skupštine, Odbor za

finansije, republički budžet i kontrolu trošenja javnih sredstava, podneo je Narodnoj skupštini većinom glasova (devet za) sledeće amandmane na Predlog zakona o izmenama i dopunama Zakona o Narodnoj banci Srbije:

* amandman kojim se iza člana 6. dodaje novi član 6a. i
* amandman na član 13. Predloga zakona.

Amandmanima se obezbeđuje kontinuitet u radu i konsekutivnost pri

izboru direktora Uprave za nadzor nad finansijskim institucijama, kao i za viceguvernere i članove Saveta guvernera Narodne banke Srbije.

 Za izvestioca Odbora na sednici Narodne skupštine određena je Vesna Kovač, predsednik Odbora.

Sednica Odbora je završena u 9,55 časova.

Tonski snimak 18. sednice Odbora za finansije, republički budžet i kontrolu trošenja javnih sredstava je sastavni deo ovog zapisnika.

 za SEKRETAR ODBORA PREDSEDNIK ODBORA

Dragica Krstić-Purešević Vesna Kovač